Goral-Graon

**Goral-Graon** (abans **Goralgraon**) van ser dues ciutats al puig de la serralada de Gorondal, dividides pel riu Ralgra, i porta cap als regnes d'Argos i Gobral, respectivament: inicialment població gobralenca, en signar el Pacte de no-agressió el 2430, Goral va esdevenir població de Gobral i Graon d'Argos.

Les dues ciutats, dividides per un gran pont que creuava el riu, van ser grans aliades econòmiques, sobretot després de que les rutes comercials comencessin a passar pel nou Pas en comptes de les muntanyes. Va ser llavors quan Goral-Graon va esdevenir una població de gran reputació per anar-hi a descansar governadors, nobles i comerciants dels dos regnes veïns.

La gent local de menys estatus social es dedicava a la mineria, trobant al poblet les cases-mina, úniques a tot Aerdeh'ner; i a la criança de cabres blanques per produir formatges.

## Història

### Abans de la Guerra

Goralgraon va esdevenir un punt de referència entre nacions poc després de la seva fundació. Quan un grup de miners humans que no trobaven feina a la base de la serralada de Gorondal, ocupada majoritàriament per nans, van a haver de buscar altres racons per dedicar-se a la mineria, van trobar als voltants del Ralgra als puigs de la muntanya la zona ideal per establir-se.

Comerciants i viatgers que creuaven la serralada van trobar en aquest poblet miner humà un lloc on restar. Amb els anys, Goralgraon i el seu pont de pedra van convertir-se en el camí segur per poder creuar de Gobral a Argos sense cap problema.

### Divisió de Goralgraon

Durant la Guerra de les Tres Corones, l'incessant canvi de fronteres degut a la conquesta i reconquesta de la serralada va afectar el poblet de Gorondal, que sis mesos era tractat de gobralenc i dos anys d'argosià, i així successivament. La guerra com a tal però, mai va arribar al poblet: la conquesta es veia reflectida només en qui es gastava els diners a la taverna.

En signar-se el Pacte de no-agressió quan va acabar la guerra el 2430, Argos y Gobral van decidir delimitar les fronteres reials just pel Ralgra, deixant una banda de Goralgraon a un país i l'altra al país veí. Goral, doncs, va quedar dins l'Imperi de Gobral i Graon dins el regne d'Argos.

La construcció de dues portes a cada banda del pont, coronades per dues grans estàtues de l'Emperador de Gobral i el Rei d'Argos, així com l'establiment de necessitats bàsiques i militars a cada banda del riu, van marcar l'inici d'una nova època i el naixement del nou Goral-Graon.

### Assassinat d'Ïberi Von Ïberi

La tardor del 2573 el poeta i autor argosià Ïberi Von Ïberi, resident a Graon des que s'havia retirat, va ser trobat mort a les portes del regne de Gobral. Ni el Comandant de la Guàrdia de la Roca Gael Von Rygal de Graon ni Byron Sheev, Mà Divina de Gobral van reclamar el cos, fent que un miner local de nom Moore s'encarregués de fer venir membres de la Cadena per a investigar l'assassinat.

Membres de la 44 comandats per Nieldan, qui no cau, van descobrir una obscura treta: els dos governs locals s'havien aliat i contractat les Dagues Vermelles per a defensar un punt clau de correspondència militar on un argosià esclavitzat era forçat a reenviar cartes en clau entre membres de gran importància d'Àvalon, Argos i Gobral.

Tot i que els membres de la Cadena van ser capturats per la Guàrdia de la Roca, Nieldan va fugir i informar la Cadena. Aquests el varen enviar a Argos per informar el Mariscal Willhem Von Walldorf, qui va alliberar als membres apresats i destituir en Von Rygal del seu càrrec.

## Cultura i societat

### Les cases-mina

Goral-Graon va ser la única ciutat d'Aerdeh'ner on s'hi podien trobar cases-mina. Degut a la necessitat de treballar i la impossibilitat de fer-ho en el condicions necessàries, els miners van establir portes a mines individuals dins de casa seva. Així, la feina i els seus horaris eren propis, tant com la seva fortuna.

A mitjans del segon mil·leni de la Tercera Crònica, moltes cases-mina restaven abandonades degut a haver esdevingut Goral-Graon ciutat de descans per a nobles i mercaders adinerats.

### Formatges de cabra blanca

De la cabra blanca, comuna per la serralada de Gorondal, els formatgers de Goral-Graon produïen formatges de gran qualitat distribuïts per tot Argos, Àvalon i Gobral.

### Les tavernes

*El Trobador Tartamut* a Goral i *La Ratúria Rosegada* a Graon van ser les dues tavernes supervivents de Goralgraon després de la divisió. Abans i durant la guerra però, una gran taverna de nom oblidat formava part del mateix pont. Així obligaven als viatgers a prendre una bona beguda abans de creuar-lo.

### *La terrasseta*

S'hi podia trobar a la plaça de Goral, just davant del mercat, la porta del pont i la caserna del Sheev, Mà Divina, una taverna sense habitacions amb taules i cadires a l'exterior on els nobles anaven a prendre durant una estona begudes no-alcohòliques com té i infusions. Es coneixia com *La terrasseta*.